(NPK-NTB): LO-sjef Roar Flåthen reagerer på dei høge straumprisane og har sendt brev til olje- og energiminister Ola Borten Moe (Sp) der LO stiller fleire krav til regjeringa sin energipolitikk.I brevet VG har fått tilgang til, krev LO mellom anna sterkare statleg styring av norsk vasskraftproduksjon, harde økonomiske sanksjonar mot produsentar som tappar vassmagasina ned, utbetring av straumnettet og bygging av nye gasskraftverk.«Vi har stelt oss slik at vi står i den verste vårknipa på årevis, med nesten tomme magasiner», skriv Flåthen mellom anna i brevet.Han slår fast at regjeringa for lenge sidan burde ha teke initiativ til å byggje fleire gasskraftverk.«Regjeringa må i det minste bidra til at den gitte konsesjonen som står ubrukt blir nytta til å stabilisere vår energiforsyning», heiter det vidare i brevet.Ola Borten Moe oppfattar ikkje brevet som kritikk, men som konstruktive forslag.